b'\n_START_ARTICLE_\nAcademia Khan\n_START_SECTION_\nIstoric\n_START_PARAGRAPH_\nOrganiza\xc8\x9bia a fost \xc3\xaenfiin\xc8\x9bat\xc4\x83 \xc3\xaen 2004, c\xc3\xa2nd Sal Khan\xc2\xa0l-a \xc3\xaendrumat pe unul dintre verii s\xc4\x83i de pe Internet folosind un serviciu numit Yahoo Doodle Images. Dup\xc4\x83 un timp, ceilal\xc8\x9bi veri ai lui Khan au \xc3\xaenceput s\xc4\x83 foloseasc\xc4\x83 serviciul s\xc4\x83u de medita\xc8\x9bii. Diatorit\xc4\x83 cererii, Khan a decis s\xc4\x83 fac\xc4\x83 videoclipuri disponibile pe Internet, a\xc8\x99a c\xc4\x83 \xc8\x99i-a publicat con\xc8\x9binutul pe YouTube.\xc2\xa0Mai t\xc3\xa2rziu, el a folosit o aplica\xc8\x9bie de desen numit\xc4\x83\xc2\xa0SmoothDraw, iar acum foloseste o tablet\xc4\x83\xc2\xa0Wacom\xc2\xa0pentru a desena folosind ArtRage. Tutorialele sunt \xc3\xaenregistrate pe computer utiliz\xc3\xa2nd un software de captur\xc4\x83 de ecran numit Camtasia Studio._NEWLINE_Laudele \xc8\x99i r\xc4\x83spunsurile pozitive ale studen\xc8\x9bilor l-au determinat pe Khan s\xc4\x83-\xc8\x99i dea demisia \xc3\xaen 2009 din postul s\xc4\x83u de analist financiar la Conjunctiv Capital Management\xc2\xa0 \xc8\x99i s\xc4\x83 se concentreze complet pe tutoriale (reunite ulterior sub denumirea de "Khan Academy")._NEWLINE_Khan s-a n\xc4\x83scut \xc3\xaen New Orleans\xc2\xa0din p\xc4\x83rin\xc8\x9bi imigran\xc8\x9bi din Bangladesh \xc8\x99i India. Dup\xc4\x83 ce a ob\xc8\x9binut trei grade de la MIT (un BS \xc3\xaen matematic\xc4\x83, un BS \xc3\xaen inginerie electric\xc4\x83 \xc8\x99i \xc8\x99tiin\xc8\x9ba calculatoarelor, \xc8\x99i o MEng \xc3\xaen inginerie electric\xc4\x83 \xc8\x99i \xc8\x99tiin\xc8\x9ba calculatoarelor), a urmat un MBA la Harvard Business School._NEWLINE_Academia Khan a \xc3\xaenceput prin crearea de videoclipuri care s-au axat pe predarea matematicii. De atunci, organiza\xc8\x9bia a angajat mai mult personal \xc8\x99i a \xc3\xaenc\xc4\x83rcat materiale din alte discipline, inclusiv istorie, afaceri, \xc8\x99tiin\xc8\x9b\xc4\x83, arte \xc8\x99i informatic\xc4\x83.\xc2\xa0\xc3\x8encep\xc3\xa2nd cu\xc2\xa02015, au fost create materiale de \xc3\xaenv\xc4\x83\xc8\x9bare pentru peste 5.000 de subiecte diferite. Aceasta are speciali\xc8\x99ti de con\xc8\x9binut care lucreaz\xc4\x83 cu membri ai facult\xc4\x83\xc8\x9bilor pentru a realiza materiale de \xc3\xaenv\xc4\x83\xc8\x9bare._NEWLINE_Con\xc8\x9binutul organiza\xc8\x9biei a fost tradus \xc8\x99i \xc3\xaen alte limbi pentru accesibilitate. Prima versiune oficial\xc4\x83 a fost tradus\xc4\x83 \xc3\xaen spaniol\xc4\x83, \xc3\xaen septembrie 2013. Exist\xc4\x83, de asemenea, traduceri ale con\xc8\x9binutului realizate de c\xc4\x83tre voluntari.\xc2\xa0\xc3\x8encep\xc3\xa2nd cu noiembrie 2016, Academia Khan are \xc8\x99apte site-uri oficiale \xc3\xaen alte limbi, \xc8\x99i 20.000 de traduceri ale videoclipurilor._NEWLINE_\xc3\x8en plus, Khan Lab School, o \xc8\x99coal\xc4\x83 de\xc8\x9binut\xc4\x83 de Academia Khan, a fost deschis\xc4\x83 pe 15 septembrie 2014, \xc3\xaen Mountain View, California.\n_START_SECTION_\nFinan\xc8\x9bare\n_START_PARAGRAPH_\nAcademia Khan este o\xc2\xa0501(c)(3) organizatie non-profit, finan\xc8\x9bat\xc4\x83 \xc3\xaen cea mai mare parte prin dona\xc8\x9bii de la organiza\xc8\x9bii filantropice._NEWLINE_\xc3\x8en 2010, Google a donat 2 milioane de dolari pentru crearea de noi cursuri \xc8\x99i traducerea con\xc8\x9binutului \xc3\xaen alte limbi, ca parte a Proiectului lor 10\xc2\xb9\xe2\x81\xb0\xe2\x81\xb0.\xc2\xa0\xc2\xa0\xc3\x8en 2013, Carlos Slim de la Funda\xc8\x9bia\xc2\xa0Carlos Slim \xc2\xa0din Mexic, a f\xc4\x83cut o dona\xc8\x9bie pentru crearea versiunii \xc3\xaen spaniol\xc4\x83 a videoclipurilor. \xc3\x8en 2015, AT&T a contribuit cu 2,25 milioane de dolari pentru a face con\xc8\x9binutul Academiei Khan accesibil prin aplica\xc8\x9bii pe telefoanele mobile._NEWLINE_Potrivit declara\xc8\x9biei  Academiei Khan la \xc2\xa0US\xc2\xa0Internal Revenue Service, Salman Khan a primit compensa\xc8\x9bie anual\xc4\x83 de peste 350.000 de dolari de la Khan Academy din 2011. \xc3\x8en 2015 suma a crescut la 556 000 dolari. \xc3\x8en 2013, Shantanu Sinha, pre\xc8\x99edinte \xc8\x99i COO, de asemenea, a primit compensa\xc8\x9bie de peste 350.000 de dolari. \xc3\x8en total, 29 de angaja\xc8\x9bi ai Khan Academy c\xc3\xa2\xc8\x99tig\xc4\x83 mai mult de 100.000 de dolari pe an.\n_START_SECTION_\nCon\xc8\x9binutul\n_START_PARAGRAPH_\nWebsite-ul Academiei Khan (khanacademy.org) este un wrapper pentru clipuri video care sunt g\xc4\x83zduite pe YouTube. Site-ul este menit s\xc4\x83 fie folosit ca un supliment la videoclipurile sale, pentru c\xc4\x83 include \xc8\x99i alte facilit\xc4\x83\xc8\x9bi, cum ar fi urm\xc4\x83rirea progresului, exerci\xc8\x9bii practice, \xc8\x99i instrumente de predare.\xc2\xa0Materialele pot fi accesate \xc8\x99i prin intermediul aplica\xc8\x9biilor mobile._NEWLINE_Videoclipurile arat\xc4\x83 \xc3\xaenregistrarea de desene pe o tabl\xc4\x83 electronic\xc4\x83, similare cu modul \xc3\xaen care profesorii \xc3\xae\xc8\x99i desf\xc4\x83\xc8\x99oar\xc4\x83 orele. Naratorul descrie fiecare desen \xc8\x99i modul \xc3\xaen care acesta se refer\xc4\x83 la materialul predat.\xc2\xa0Grupuri non-profit au distribuit offline, versiuni de videoclipuri \xc3\xaen zonele rurale din Asia, America latin\xc4\x83 \xc8\x99i Africa.\n_START_SECTION_\nSite-ul\n_START_PARAGRAPH_\nWebsite-ul genereaz\xc4\x83 probleme bazate pe nivelul de calificare \xc8\x99i de performan\xc8\x9b\xc4\x83 adaptate con\xc8\x9binutului. Khan crede c\xc4\x83 academia sa prezint\xc4\x83 o oportunitate de a transforma clasa tradi\xc8\x9bional\xc4\x83, prin utilizarea de software pentru a crea teste, teme, de a eviden\xc8\x9bia dificult\xc4\x83\xc8\x9bile anumitor elevi, \xc8\x99i de a \xc3\xaencuraja pe cei care \xc3\xaenva\xc8\x9b\xc4\x83 bine s\xc4\x83 \xc3\xaei ajute \xc8\x99i pe colegii de clas\xc4\x83.\xc2\xa0Tutorialele sunt g\xc3\xa2ndite ca un ajutor pentru c\xc4\x83, printre alte facilit\xc4\x83\xc8\x9bi, ele pot fi \xc3\xaentrerupte de c\xc4\x83tre studen\xc8\x9bi, \xc3\xaen timp ce orele de la clas\xc4\x83 nu._NEWLINE_\xc3\x8en 2010, a introdus insignele, ca parte a unui program de promovare a \xc3\xaenv\xc4\x83\xc8\x9b\xc4\x83rii prin joc.\xc2\xa0\xc3\x8en prezent, exist\xc4\x83 6 niveluri principale de insigne, cu sute de insigne diferite \xc3\xaen total.\n_START_SECTION_\nCriticile\n_START_PARAGRAPH_\nAcademia Khan a fost criticat\xc4\x83 pentru c\xc4\x83 Salman Khan nu are un fundal \xc3\xaen pedagogie.\xc2\xa0Unele declara\xc8\x9bii f\xc4\x83cute \xc3\xaen unele videoclipuri au fost puse, de asemenea, sub semnul \xc3\xaentreb\xc4\x83rii.\xc2\xa0Ca r\xc4\x83spuns la aceste critici, organiza\xc8\x9bia a corectat erorile din videoclipurile sale, \xc8\x99i-a extins domeniul \xc8\x99i a construit o re\xc8\x9bea de speciali\xc8\x99ti \xc3\xaen con\xc8\x9binut. Al\xc8\x9bii au prezentat date care arat\xc4\x83 c\xc4\x83 videoclipurile Khan sunt mai pu\xc8\x9bin eficiente dec\xc3\xa2t cele ale altor editori \xc8\x99i c\xc4\x83 ideea de a scrie cu cret\xc4\x83 pe tabl\xc4\x83 este mai pu\xc8\x9bin captivant\xc4\x83 pentru elevi dec\xc3\xa2t alte stiluri de video, cum ar fi desenele animate._NEWLINE_\xc3\x8entr-un interviu din ianuarie 2016, Khan a ap\xc4\x83rat valoarea cursurilor on-line ale Academiei Khan, dar a recunoscut \xc8\x99i limit\xc4\x83rile lor: "cred c\xc4\x83 sunt valoroase, dar n-a\xc8\x99 spune c\xc4\x83 ele constituie o educa\xc8\x9bie complet\xc4\x83."'